166 A MAGYAR TUD. TÁRSASÁG ÉRTEKEZÉSEI, 
önmagok vagy mások váraiból rablásokat tesznek, annak rendje szerint 
megbüntettetni, és az ilyen várakat lerontatni rendelik. 
A 29-dik ágazat, melyben a király ismét kéretik: hogy Mária üz- 
vegy királynénál az általa letartóztatott váraknak és jószágoknak vissza- 
bocsátását végre már eszközölni méltóztassék, 
A 30—35-dik ágazatok , melyek az igazság kiszolgáltatására nézve 
rendelik: a) Hogy a király a besztercei és nagyszombati törvények sze- 
rint itélőszékeket folytonosan tartasson, és az itéleteket királyi hatalom- 
kara által is hajtassa végre. — b) Hogy azokat, kik a törvényszékeknek 
ellenszegúlnek, vagy a királyi embereket és hiteles helyek bizonyságait 
bántalommal illetik, törvény kivánata szerint személyeikben és jószágaik- 
ban büntesse. — c) Hogy az országrendeinek múlt országgyűlési kérelmé- 
hez képest királyi személynökét ítélőmestereivel együtt jövő sz. György 
huszadik napjára Lőcsére küldje: hogy ott a tiszántúli és néhány felső 
vármegyék részére, azon megyékből néhány esküdt ülnököt maga mellé 
vevén, királyi itélőszéket tartson. — d) Hogy Pozsonban a királyi kúria 
bójt második vasárnapján , és másod ízben ne Márton, hanem Luca napján 
üljön össze, s hogy a helytartó bójt más vasárnapján kezdje tartani íté- 
lószékét. 
A 38-dik ágazat, mely azon megyés grófoknak megesküdtetését 
sürgeti , kik hivatalbeli esküjüket még le nem tették. 
A 39-dik ágazat, mely a jobbágyok költözésének kérdése feletti 
határozást jövő országgyűlésre halasztván, az erőszakosan elvitt jobbágyok 
törvény büntetése alatti visszaadatását parancsolja. 
A 40-dik ágazat, mely azon megyéket, melyeket Mehmet basa 
levelében tüzzel és vassal fenyeget, a királyi felség védelmébe ajánlja. 
A 42-dik ágazat, mely azon slavóniai és horvátországi törökhatár- 
széli várakat, melyeket uraik védelmezni nem képesek , király kezére bo- 
csáttatni, a szükségteleneket pedig lerontatni rendeli. 
A 43-dik ágazat, melyben a felség kéretik : hogy Slavónia védelmé- 
ról jókorán gondoskodni, a bánnak fizetését kiszolgáltatni, és a határszéli 
birtokos horvát urakat és nemeseket pénzzel segíteni méltóztassék. 
A 44-dik ágazat, mely a törökök által jövedelmeiktól megfosztott 
dunántúli és inneni néhány váraknak vagy őrsereggeli ellátását vagy leron- 
tását sürgeti. 
